
             PL-x 502/2020
Către,
BIROUL PERMANENT AL CAMEREI DEPUTAŢILOR

Vă transmitem, alăturat, raportul comun asupra proiectului de Lege pentru aprobarea Ordonanței de urgență a Guvernului nr.110/2020 privind schimbarea titularului dreptului de administrare asupra unei părți dintr-un imobil, aflat în domeniul public al statului, în vederea realizării de către Compania Națională de Administrare a Infrastructurii Rutiere - S.A. a obiectivului de investiții ”Drum expres Craiova-Pitești și legăturile la drumurile existente”, tronsonul 1 (PLx. 502/2020).
În raport cu obiectul și conținutul său, proiectul de lege face parte din categoria legilor ordinare.
	PREȘEDINTE

Natalia Elena Intotero
	PREȘEDINTE

 Adrian Ionuţ Chesnoiu
	PREȘEDINTE

Mihai Alexandru Badea
	PREȘEDINTE

Ciprian Constantin Șerban

             PL-x 502/2020

RAPORT COMUN
asupra 
Proiectului de Lege pentru aprobarea Ordonanței de urgență a Guvernului nr.110/2020 privind schimbarea titularului dreptului de administrare asupra unei părți dintr-un imobil, aflat în domeniul public al statului, în vederea realizării de către Compania Națională de Administrare a Infrastructurii Rutiere - S.A. a obiectivului de investiții ”Drum expres Craiova-Pitești și legăturile la drumurile existente”, tronsonul 1
În baza prevederilor art. 94 și 115 alin. (3) din Regulamentul Camerei Deputaților, republicat, cu adresa nr. PLx.502 din 8 septembrie 2020, Comisia pentru învățământ, Comisia pentru agricultură, silvicultură, industrie alimentară și servicii specifice, Comisia juridică, de disciplină și imunități și Comisia pentru transporturi și infrastructură, au fost sesizate spre dezbatere în fond, în procedură de urgență, cu proiectul de Lege pentru aprobarea Ordonanței de urgență a Guvernului nr.110/2020 privind schimbarea titularului dreptului de administrare asupra unei părți dintr-un imobil, aflat în domeniul public al statului, în vederea realizării de către Compania Națională de Administrare a Infrastructurii Rutiere - S.A. a obiectivului de investiții ”Drum expres Craiova-Pitești și legăturile la drumurile existente”, tronsonul 1.
Senatul, în calitate de primă Cameră Sesizată, a adoptat proiectul de lege în ședința din 2 septembrie 2020, în condițiile articolului 115, alineatul (5), teza a III-a din Constituția României, republicată.
Potrivit prevederilor art. 75 alin. (1) din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, Camera Deputaților este Cameră decizională.
Proiectul de lege are ca obiect de reglementare schimbarea titularului dreptului de administrare asupra unei părți dintr-un imobil în suprafață totală de 1.925 mp, aflat în domeniul public al statului, în vederea realizării de către C.N.A.I.R. - S.A. a obiectivului de investiții „Drum expres Craiova-Pitești și legăturile cu drumurile existente”, tronsonul 1. Totodată, se propune modificarea anexei nr.3, respectiv a anexei nr.3.7 din Legea nr.45/2009 privind organizarea și funcționarea Academiei de Științe Agricole și Silvice Gheorghe Ionescu Șișești și a sistemului de cercetare-dezvoltare din domeniile agriculturii, silviculturii și industriei alimentare, cu modificările și completările ulterioare, precum și a anexelor nr.3 și 16 din Hotărârea Guvernului nr.1705/2006 pentru aprobarea inventarului centralizat al bunurilor din domeniul public al statului, cu modificările și completările ulterioare.
Pentru întocmirea raportului comun, Comisiile au analizat avizul favorabil al Consiliului Legislativ, transmis prin adresa cu nr.648/06.07.2020 și punctul de vedere favorabil al Guvernului, transmis prin adresa cu nr.1803/NS/24.03.2021.
      
În conformitate cu prevederile art. 61 și 63 și 129 alin.(1) din Regulamentul Camerei Deputaților, republicat, Comisiile au dezbătut proiectul de lege în ședințe separate, desfășurate online și în format mixt.
Comisia pentru agricultură, silvicultură, industrie alimentară și servicii specifice a dezbătut proiectul de lege în ședința din data de 7 octombrie 2020.

La dezbateri, în conformitate cu prevederile art. 55 și 56 din Regulamentul Camerei Deputaților, republicat, au participat în calitate de invitați domnul Claudiu Sorin Roșu Mareș – secretar de stat în cadrul Ministerului Agriculturii și Dezvoltării Rurale și domnul Ioan Jelev, vicepreședinte - Academia de Ştiinţe Agricole şi Silvice ”Gheorghe Ionescu-Şişeşti”.

Membrii Comisiei au fost prezenți la lucrări conform listei de prezență.

În urma dezbaterilor, Comisia pentru agricultură, silvicultură, industrie alimentară și servicii specifice a propus, cu unanimitate de voturi, adoptarea proiectului de Lege pentru aprobarea Ordonanței de urgență a Guvernului nr.110/2020 privind schimbarea titularului dreptului de administrare asupra unei părți dintr-un imobil, aflat în domeniul public al statului, în vederea realizării de către Compania Națională de Administrare a Infrastructurii Rutiere - S.A. a obiectivului de investiții ”Drum expres Craiova-Pitești și legăturile la drumurile existente”, tronsonul 1, în forma adoptată de Senat.
Comisia pentru învățământ a dezbătut proiectul de lege în ședința din ziua de 2 februarie 2021.
La lucrările Comisiei au fost prezenți 22 deputați din totalul de 23 membri ai Comisiei. 

În baza prevederilor art. 55 și 56 din Regulamentul Camerei Deputaților, republicat, la dezbaterea proiectului de lege au participat, în calitate de invitați din partea Ministerului Transporturilor și Infrastructurii, domnul Ionuț Scrioșteanu – secretar de stat, doamna Carmen Pop – consilier, domnul Miron Apostol – consilier și domnul Mihai Tiberius. 
În urma dezbaterilor, Comisia pentru învățământ a aprobat, cu unanimitatea voturilor celor prezenți, un raport preliminar de adoptare a proiectului de lege, în forma adoptată de Senat.
Comisia pentru transporturi și infrastructură a dezbătut proiectul de lege în ședința din data de 9 martie 2021.

Membrii Comisiei au fost prezenți la lucrări conform listei de prezență.
În urma dezbaterilor și a opiniilor exprimate, membrii Comisiei pentru transporturi și infrastructură au hotărât, cu majoritate de voturi, adoptarea inițiativei legislative în forma adoptată de Senat. 
Comisia juridică, de disciplină și imunități a dezbătut proiectul de lege în ședința desfășurată în sistem mixt din ziua de 3 iunie 2021.

La lucrările Comisiei doamnele și domnii deputați au fost prezenți conform listei de prezență. 

În baza prevederilor art.55 și 56 din Regulamentul Camerei Deputaților, republicat, la dezbaterea proiectului de lege au participat, online, în calitate de invitați, domnul Mihai Staicu, director în cadrul Ministerului Transporturilor și Infrastructurii și domnul Valeriu Tabără – președinte al Academiei de Ştiinţe Agricole şi Silvice ”Gheorghe Ionescu-Şişeşti”.
În urma dezbaterilor și a opiniilor exprimate, membrii Comisiei juridice, de disciplină și imunități au hotărât, cu unanimitate de voturi, să aprobe un raport comun de adoptare a proiectului de lege, în forma adoptată de Senat.
În urma dezbaterilor, membrii celor patru Comisii sesizate spre dezbatere în fond, au hotărât, cu majoritate de voturi, să propună plenului Camerei Deputaților, spre dezbatere și adoptare, un raport comun de adoptare a proiectului de Lege pentru aprobarea Ordonanței de urgență a Guvernului nr.110/2020 privind schimbarea titularului dreptului de administrare asupra unei părți dintr-un imobil, aflat în domeniul public al statului, în vederea realizării de către Compania Națională de Administrare a Infrastructurii Rutiere - S.A. a obiectivului de investiții ”Drum expres Craiova-Pitești și legăturile la drumurile existente”, tronsonul 1, în forma adoptată de Senat.

În raport cu obiectul și conținutul său, proiectul de lege face parte din categoria legilor ordinare.

